**INFRASTRUKTURÁLIS fejlesztés a tiszatenyői szent istván általános iskolában**

**Kedvezményezett neve:** Karcagi Tankerületi Központ

**A projekt címe:** A Tiszatenyői Szent István Általános Iskola infrastrukturális fejlesztése

**projekt azonosítószáma:** EFOP-4.1.3-17-2017-00289

**A szerződött támogatás összege:** 39 999 087ft

**A támogatás mértéke:** 100%

**A projekt tervezett befejezési dátuma:** 2019.04.30.

A projekt célja a Tiszatenyői Szent István Általános Iskola Tiszatenyő, Petőfi út 6-8. sz. alatti székhelyén az infrastruktúra fejlesztésével fokozni az iskola eredményességét, az inkluzív oktatás tárgyi–infrastrukturális feltételeinek a megteremtését, emelni a nevelés–oktatás minőségének színvonalát, valamint minden tanulónak biztosítani a minőségi oktatáshoz, neveléshez való hozzáférést. Cél olyan racionális és hatékony működést biztosító, korszerű nevelési, oktatási környezet kialakítása, amely kielégíti a tanulók, pedagógusok, a szülők és a helyi közösség igényeit.

A fejlesztés során a tornaterem padlója felújításra kerül, a kopott, balesetveszélyes aszfaltpálya újra aszfaltozva lesz, emellett a sportudvar távolugró gödörrel és gumiborítású ráfutóval gazdagodik.

Az intézményben a gondos és rendszeres karbantartások, javítások ellenére a tantermek felújítása elengedhetetlenné vált. Szükséges a jelenleg nagyon rossz állapotú, már nem felújítható padló jó minőségű burkolattal való ellátása. Az épület aulájának burkolata repedezett, korszerűtlen és csúszós. Szükséges az aula csúszásmentes burkolattal való ellátása.

A tantermekbe új tantermi bútorok beszerzése indokolt, mint pl. padok, székek, szekrények, tanári asztalok. A beruházás keretén belül különböző informatikai eszközök beszerzése is tervezett, melyekkel a tanulók digitális kompetenciái fejleszthetők. Az informatika terem egy nagyobb osztályterem hátsó részében kapott helyet. Bútorzata elavult, nem funkcionális. Ezen bútorok cseréje is megvalósul, páros számítógép asztalok beszerzésének eredményeként.

A fejlesztés eredményeképp az iskola fontos lépéseket tesz a tanulói létszám lemorzsolódásának megelőzése, a végzettség nélküli iskolaelhagyók számának csökkentésére. A cél, hogy minden tanuló számára biztosítva legyenek a minőségi és befogadó, hatékony nevelést biztosító infrastrukturális feltételek. Ehhez járulnak hozzá az épületekben megvalósításra kerülő fizikai és infokommunikációs akadálymentesítési lépések is.